E les tolerèc tanben er illustre Pluton quan eth madeish hilh de Zèus, qu’amie era egida, lançant-li ena pòrta deth lunfèrn ua rapida flècha, ada eth qu’ère entre es mòrts, l’autregèc ath dolor: damb eth còr afligit, trauessat de dolor (pr’amor qu’era flècha se l’auie clauat ena robusta espatla e aclapaue eth sòn coratge), venguec eth diu en palai de Zèus, en vast Olimp, e Peon lo guaric, coma cap mortau ac auesse hèt, en tot botar-li sus es herides drògues caumantes.